Discuție:Piston cu deflector

message: De fapt, arderea este foarte aproape de a fi completă, dar pierderile se datorează specificului distribuţiei prin lumini, unde închiderea ferestrei de evacuare se face mai târziu decât a celei de admisiune, astfel că o parte din amestecul carburant scapă din cilindru înainte de a fi comprimat, nici nu mai ajunge în faza de ardere. Pentru turaţii fixe această problemă se poate rezolva cu un rezonator. O rezolvare corectă a baleiajului prin lumini se poate obţine la motoarele cu pistoane opuse, care se mişcă defazat - Junkers a fabricat astfel de motoare. Toate aceste consideraţii privind randamentul ciclului nu prea au ce căuta la „piston”, locul lor fiind la „diagrama indicată a motorului în doi timpi”. --Turbojet 9 august 2008 22:33 (EEST)
replies: text: Deacord că afirmaţia: „Ardere incompletă” ar avea locul mai mult la o diagramă a „motorului cu arderea în doi timpi”, dar ea este urmarea modelului de construcţie al acestui piston. Vroiam sa spun numai că; această construcţie de piston, nu a avut mare succes în varianta larga de „pistoane”.

text: PS. La Piston, poate ar trebui schimbata denumirea in „piston (motor cu ardere interna)” sau... ca prea se comenteaza mult despre acesta. Propunerea a fost făcută deja la 5 iunie 2007 de http://ro.wikipedia.org/wiki/Utilizator:AdiJapan. --L.Kenzel 10 august 2008 13:03 (EEST)
replies: text: :Eu zic că după ce se mai adună material (articolul depăşeşte 50K) se poate separa într-o altă pagină („articol primcipal”) subiectul „piston pentru motoare cu ardere internă”. Nu sunt de părere să renunţăm cu totul la o pagină care descrie diferite tipuri de pistoane. Este adevărat că 90% din oameni înţeleg prin piston pe cel din motorul maşinii proprii, şi cu greu acceptă că există chiar şi pistoane de vapor, care tot pentru m.a.i. sunt, însă noi sperăm să fim la nivel enciclopedic, deasupra utilizatorului mediu, al şcolii de şoferi sau al liceului auto. Dacă un asemenea utilizator ar vedea un piston pentru un motor de F1 mă tem că nici nu l-ar recunoaşte.

text: :Apropo de pistonul cu deflector. Eu cred că explicaţia privind rolul deflectorului ar trebui dată în contextul baleiajului în buclă, că altfel e greu de înţeles cum o simplă bolfă în capul pistonului reduce pierderile. Poate ar fi bine să completăm Portal:Automobil partea de tehnologie/motor pentru a corela unde punem diferite informaţii despre motoare. După ce domeniul se dezvoltă, poate facem şi alte portaluri care folosesc aceste materiale. Dacă doriţi, pun mâna pe tratatul lui Grünwald - cam urăsc acest tratat :) - şi fac o listă de subiecte. --Turbojet 10 august 2008 14:22 (EEST)
replies: text: ::Bineinţeles că nu trebuie renunţat la o asemenea pagină şi idea cu completarea la "automobil" este f.b. şi se mai pot separa "pistoanele" la motoarele corespunzătoare. Eu particip numai de 1,5 lună la WP, pagina Portal:Automobil nici nu am descoperito, am gasit numai pagina Automobil. Despre: "tratatul lui Grünwald" nu-mi spune nimica, informaţi-ma va rog! --L.Kenzel 10 august 2008 22:42 (EEST)
replies: text: :::Berthold Grünwald Teoria, calculul şi contrucţia motoarelor pentru autovehicule rutiere, Ed. Didactică şi Pedagogocă, Bucureşti, 1980 este un tratat de peste 1000 de pagini, tratatul de bază pentru motoarele de autovehicule în toate politehnicile din România. Tratatul este o dezvoltare a unor tratate mai vechi ale lui, scrise în colaborare cu acad. Constantin I. Aramă (un „monstru sacru” al m.a.i. în România). În 1988 dl. Grünwald a emigrat în Germania, la politehnica din Darmstadt. --Turbojet 10 august 2008 23:24 (EEST)
Am modificat puţin pagina, şi sper să fie mai bine înţeleasă... --L.Kenzel 12 august 2008 23:44 (EEST)
thread_title:  „Ardere incompletă”?